Official Journal L 205 , 22/07/1998 P. 0007 - 0009



KOMISJONI MÄÄRUS (EÜ) nr 1569/98, 17. juuli 1998, millega muudetakse II ja III lisa nõukogu määruses (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 26. juuni 1990. aasta määrust (EMÜ) nr 2377/90, milles sätestatakse ühenduse menetlus veterinaarravimijääkide piirnormide kehtestamiseks loomsetes toiduainetes,1 viimati muudetud komisjoni määrusega (EÜ) nr 1568/98,2 ja eriti selle artikleid 6, 7 ja 8, ning arvestades, et: vastavalt määrusele (EMÜ) nr 2377/90 tuleb jääkide piirnormid kehtestada järk-järgult kõikide farmakoloogiliste toimeainete suhtes, mida kasutatakse ühenduses toiduloomadele manustamiseks ettenähtud veterinaarravimites; jääkide piirnormid tuleks kehtestada alles pärast seda, kui veterinaarravimite komitee on kontrollinud kogu asjakohast teavet kõnealuste toimeainete jääkide ohutuse kohta loomsete toiduainete tarbijale ja nende jääkide mõju toiduainete tööstuslikule töötlemisele; loomsetes toiduainetes leiduvate veterinaarravimijääkide piirnormide kehtestamisel on vaja täpsustada loomaliigid, mille puhul jäägid võivad esineda, samuti lubatud määrad nendelt loomadelt saadud söödavas koes (sihtkude), kellele on manustatud ravimeid, ja jääkide laad, mis on oluline jääkide kontrollimiseks (markerjääk); jääkide kontrollimiseks vastavalt ühenduse õigusaktidele tuleks üldiselt kehtestada jääkide piirnormid maksa või neeru sihtkoes; maks ja neerud eemaldatakse sageli rümbast rahvusvahelise kaubanduse puhul ja seepärast tuleks kehtestada jääkide piirnormid ka rasv- või lihaskoes; munalindudele, lakteerivatele loomadele või mesilastele ettenähtud veterinaarravimite puhul tuleb kehtestada jääkide piirnormid ka munades, piimas või mees; dinoprost, bensokaiin ja tetrakaiin tuleks lisada määruse (EMÜ) nr 2377/90 II lisasse; teadusuuringute lõpuleviimiseks tuleks meloksikaam lisada määruse (EMÜ) nr 2377/90 III lisasse; enne käesoleva määruse jõustumist tuleks kehtestada 60päevane ajavahemik, et liikmesriigid saaksid käesoleva määruse sätete arvestamiseks teha kõik vajalikud kohandused kõnealuste veterinaarravimite müügilubadesse, mis on antud vastavalt nõukogu direktiivile 81/851/EMÜ3, viimati muudetud direktiiviga 93/40/EMÜ4; käesolevas määruses sätestatud meetmed on kooskõlas veterinaarravimite alalise komitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määruse (EMÜ) nr 2377/90 II ja III lisa muudetakse vastavalt käesoleva määruse lisale. Artikkel 2 Käesolev määrus jõustub kuuekümnendal päeval pärast selle avaldamist Euroopa ÜhendusteTeatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, 17. juuli 1998 Komisjoni nimel komisjoni liige Martin BANGEMANN 1 EÜT L 224, 18.8.1990, lk 1. 2 EÜT L 205, 22.7.1998, lk 1. 3 EÜT L 317, 6.11.1981, lk 1. 4 EÜT L 214, 24.8.1993, lk 31. LISA Määruse (EMÜ) nr 2377/90 II lisa muudetakse järgmiselt: 2. Orgaanilised ühendid Farmakoloogilised toimeained Loomaliik Muud sätted "Dinoprost Kõik imetajate liigid Bensokaiin Kõik toiduloomade liigid Kasutamiseks üksnes lokaalanesteetikumina Tetrakaiin Kõik toiduloomade liigid Kasutamiseks üksnes lokaalanesteetikumina" B. Määruse (EMÜ) nr 2377/90 III lisa muudetakse järgmiselt: 5. Põletikuvastased ained 5.1. Mittesteroidsed põletikuvastased ained 5.1.2. Enoolhappe derivaat Farmakoloogilised toimeained Markerjääk Loomaliik Jääkide piirnormid Sihtkude Muud sätted "Meloksikaam Meloksikaam Veised 25 g/kg 60 g/kg 35 g/kg Lihaskude Maks Neer Ajutised jääkide piirnormid kaotavad kehtivuse 1. jaanuaril 2000"